май 2014 г. индонезийската DGCA е финализирала своя план за корективни действия и понастоящем изпълнява посочените в него корективни действия. По искане на индонезийската DGCA на 29 октомври беше организирана техническа среща между Комисията, ЕААБ, някои държави членки и индонезийската DGCA, както и въздушните превозвачи Citilink, Lion Air и Batik Air. На тази среща стана ясно, че необходимите корективни действия за отстраняване на констатациите от предишни одити са в процес на изготвяне, но тези действия все още са в различни етапи на изпълнение. Основната слабост, която бе установена, е начинът на провеждането на инспекциите на въздушните превозвачи и на въздухоплавателните средства. Процедурите за извършване на тази дейност са налице, но на практика те не винаги се спазват. Броят на проблемите, констатирани по време на инспекциите, продължава да бъде нисък, а съобщаването на резултатите от инспекциите на самите инспектирани дружества не винаги се извършва в съответствие с приложимите процедури. Липсват адекватни процедури за проследяване на констатираните проблеми, реалните последващи действия във връзка с тези проблеми продължават да бъдат слаби, а крайните срокове не се спазват и дори такива срокове не винаги биват наложени. Индонезийската DGCA борави с около 59 САО, като част от тези въздушни превозвачи се развиват с много бързи темпове. От съществено значение е индонезийската DGCA да не изостава от това развитие.
 (30)
 Въздушният превозвач Citilink направи представяне относно развитието на дружеството и управлението на безопасността в рамките му. Растежът на дружеството продължава с около осем нови въздухоплавателни средства на година, като системите и процедурите изглежда постепенно се стабилизират. Анализът на полетните данни се е подобрил и дружеството е наясно с оперативните рискове. Системата за управление на безопасността е създадена, но трябва да бъде допълнително разработена, в т.ч. по отношение на ниския процент съобщавани инциденти и произшествия.
 (31)
 Lion Air и Batik Air направиха обща презентация, тъй като и двете са членове на Lion Air Group. Растежът на тези две авиокомпании остава значителен, като е планирано всяка от тях да получи около 10 нови самолета през 2016 г. и подобен брой въздухоплавателни средства през следващите години. Основните предизвикателства за тези въздушни превозвачи са набирането и обучението на достатъчно персонал във всички области. И двата въздушни превозвача представиха планове за обучението на полетните екипажи и за набиране и обучение на друг персонал. Минималните квалификационни изисквания за новоназначени пилоти и изискванията за придобиване на ранга капитан при Lion Air са относително ниски, имайки предвид честите предизвикателства, налагани от работната среда. В резултат на това и поради бързото разрастване на въздушния превозвач в Lion Air работят голям брой относително неопитни пилоти. Това би могло да има връзка със значителния брой нестабилизирани подходи и високия риск от инциденти при кацане (твърдо кацане, отклонения от пистата). Самолет на Batik Air направи например отклонение от пистата на 6 ноември 2015 г. По отношение на този конкретен инцидент индонезийската DGCA и въздушният превозвач Batik Air предприеха незабавни действия за адекватното му разследване и предприемането на мерки за смекчаване на риска. Освен това системата за наблюдение на полетните данни е подобрена и води до значими резултати и